O‘zbekistonga yana 1 mln doza o‘zbek–xitoy vaksinasi bepul olib kelindi. Foto: Sog‘liqni saqlash vazirligi Sog‘liqni saqlash vazirligi O‘zbekistonga olib kelingan va yurtimizda ishlab chiqarilgan koronavirusga qarshi vaksinalar miqdori 50 million dozaga yaqinlashgani haqida xabar qildi. «Bugun yurtimizga Xitoydan 1 000 000 doza ZF-UZ-VAC2001 vaksinasi olib kelindi. Shunday qilib, O‘zbekistonda foydalanilayotgan vaksinalar miqdori 49 036 368 dozani tashkil qilib, 50 million dozalik marraga yaqinlashmoqda», deyiladi xabarda. Shundan: 2 404 480 dozasi AstraZeneca;   37 789 938 dozasi ZF-UZ-VAC2001;   1 341 790 dozasi Sputnik V;   3 000 060 dozasi Moderna;   2 316 600 dozasi Pfizer/BioNTech;   1 976 000 dozasi Sinovac;   207 500 dozasi Sputnik Light vaksinasidir. Shundan 36 064 004 dozasi emlash jarayonlarida qo‘llangan.